Ñeñt̃o'marña napa' neñoteñ , ñeñt̃ey ame'ñenaya Cristo Jesús ñeñt̃ Yepartseshar yepenpa' ama't errot̃eno'tsenya amach errot̃enot̃ huañerroña ñeñt̃ att̃o nanac morrentenya Yompor . Ama't allempoch yerroma , ama't allempo ñam̃a yocrrenmeñpa' c̈hocmachña morrentenya . Ama't Yompor po'm̃llañot̃eñnaneshar ñeñt̃ huetsa pue'ntañot̃pa' amach errot̃enot̃ puerratam̃pesyetoña ñeñt̃ att̃o morrentenya . Ama't ora allpon ñeñt̃ am̃cha'noc̈hetyetsa , ama't ñam̃a ora allpon ñeñt̃ am̃cha'taret̃etyetsa arr patsropa' ñetpa'c̈ho'ña amach errot̃enot̃ puerratam̃pesyetoña ñeñt̃ att̃o Yomporpa' nanac morrentenya . Ama't ñeñt̃cha' yehuapoya t̃e' ama't ñam̃a ñeñt̃cha' yehuapoya tsapat̃onet̃ , ñeñt̃pa'c̈ho'ña amach errot̃enot̃ a'huañam̃pesyetoña att̃o Yomporpa' atarr morrentenya .
